ASOSIY QIYMAT VA MODDIY BALANSLARNI TASDIQLASh TARTIBI VA MUDDATLARI TO‘G‘RISIDA

Respublikani ijtimoiy-iqtisodiy rivojlantirish prognozlarini asoslash darajasini oshirish, iqtisodiyotning muvozanatliligini ko‘tarish, moddiy, moliyaviy va mehnat resurslaridan samarali foydalanilishini ta’minlash maqsadida Vazirlar Mahkamasi qaror qiladi:
 1. Asosiy qiymat va moddiy balanslarni ishlab chiqish va tasdiqlash yillik ijtimoiy-iqtisodiy rivojlanish prognozlarini va respublika Davlat budjetini shakllantirishning majburiy tarkibiy qismi deb hisoblansin.
 Belgilansinki, tasdiqlangan balanslarni bajarish asosiy prognoz parametrlariga erishishni ta’minlash ustidan joriy nazorat qilish va makroiqtisodiy mutanosibliklar va ko‘rsatkichlar o‘zgarishi tamoyillarini baholashning muhim vositasi hisoblanadi.
 2. Respublikani ijtimoiy-iqtisodiy rivojlantirish prognozi tarkibida vazirliklar, idoralar, korporatsiyalar, konsernlar, uyushmalar, kompaniyalar va hududiy boshqaruv organlari tomonidan ishlab chiqiladigan balanslar va yig‘ma makroiqtisodiy parametrlar ro‘yxati, ularni tasdiqlash tartibi va muddatlari 1, 1.1 va 1.2-ilovalarga* muvofiq tasdiqlansin.
 3. Asosiy qiymat va moddiy balanslarni ishlab chiqish uchun boshlang‘ich materiallarni taqdim etish tartibi va muddatlari 2-ilovaga* muvofiq ma’qullansin.
 4. Vazirliklar, idoralar, korporatsiyalar, konsernlar, uyushmalar, kompaniyalar, birlashmalar va korxonalar, Qoraqalpog‘iston Respublikasi Vazirlar Kengashi, viloyatlar va Toshkent shahar hokimliklari O‘zbekiston Respublikasi Makroiqtisodiyot va statistika vazirligiga, boshqa manfaatdor vazirliklar va idoralarga keyinchalik umumlashtirish, o‘rganib chiqish va Vazirlar Mahkamasiga axborot berish uchun 1, 1.1 va 1.2-ilovalarda ko‘rsatilgan muddatlarda balanslarning tasdiqlangan parametrlari bajarilishi to‘g‘risidagi axborotni taqdim etsinlar.
 5. Mazkur qarorning bajarilishini nazorat qilish O‘zbekiston Respublikasi Bosh vazirining o‘rinbosari B. S. Hamidov zimmasiga yuklansin.